EkBass/fiwiki-20250220-pages-articles huggingface dataset:
Le Shuuk

Le Shuuk (oikealta nimeltään Chris Stritzel, s. 28. marraskuuta 1987 Stuttgart, Saksa) on saksalainen DJ ja musiikkituottaja. Hänet tunnetaan parhaiten Chase Holfelderin kanssa vuonna 2015 tekemästä kappaleesta "Next to You", jota käytettiin saman vuoden World Club Dome-festivaalin virallisena hymninä. Vaikka Stritzel nousi suuren yleisön tietoon vuonna 2015, hän oli kuitenkin aloittanut DJ-uransa jo kymmenen vuotta aiemmin. Hän asuu nykyään Korntalissa ja on ollut avioliitossa toukokuusta 2019 lähtien. ==Diskografia== * Kick the Big Ben (2008) * Kick the Caty Sack (2009) * Colibri (2009) * Sierra Hymn (2009) * Time (2009) * Halloween (2009) * Ich kenne Dich vom Sehn’ (2010) * Milky Toast (2010) * Pop Out (2010) * Bounce (E-Minen kanssa) (2010) * Turn This Shhht On (E-Minen kanssa) (2010) * Disco Crasher (E-Minen kanssa) (2011) * Energy (mit Green Plank) (2011) * Hey Mister! (E-Minen kanssa) (2011) * Ti cerco (Petros T.:n kanssa) (2012) * Yeah! (E-Minen kanssa, mukana Trevor Jackson) (2012) * NASA (Petros T.:n kanssa) (2013) * Can Live Without You (Trevor Jacksonin kanssa) (2013) * You Are Fake (2013) * R.e.a.d.y. (2013) * Hey Mister! 2014 (Croakyn kanssa) (2014) * Tomorrow (2014) * Wonderland (Croakyn kanssa) (2014) * Far Out (Mark Balen kanssa) (2014) * Seth (2015) * Scream (2015) * Next to You (mukana Chase Holfelder) (2015) * What the Fuuk (Joeben kanssa, mukana Ahromat) (2015) * B.I.T.C.H (Merzon kanssa) (2015) * Unicorn (Tain kanssa) (2015) * Bombay (2015) * Acid Shot (A*S*Y*Sin kanssa) (2015) * The Early Works (Bonus DJ-Mix) (2015) * Reality (Cuebrickin kanssa) (2016) * Evil (2016) * Take My Hand (Emma Carnin kanssa) (2016) * Good Life (Jenny Marsalan kanssa) (2016) * Infinity (2016) * Heartbeat (2017) * All in My Head (Switch Offin kanssa) (2017) * Alles klar, Digga (inscope21:n kanssa) (2017) * Basswall (Zatoxin kanssa) (2017) * We Rouse (Alina Renaen kanssa) (2017) * Fly High (mukana HATFELT) (2018) * Victorum (D’Angello & Franics vs. Jaxx & Vegan kanssa) (2018) * Stop (Max Leanin kanssa, mukana Tosh) (2018) * Kaleidoscope Eyes (Switch Offin kanssa, mukana Amber Revival) (2018) * Simplify (mukana Jack Wilby) (2018) * Everything I Said (Switch Offin kanssa) (2018) * Dance (Max Leanin ja Anduschusin kanssa, mukana Gina Livia) (2018) * Raveheart (Jaxx & Vega Edit) (vs. D’Angello & Francis) (2019) * Rise (Dr. Ruden kanssa, mukana Jesse Lyons) (2019) * Gold Baby (2019) * We Are the Party (2019) * Outside World (Sunbeamin kanssa) (2019) * Futs (Fuck up the Speakers) (Jebroerin kanssa) (2019) * Something Like That (Mike Candysin kanssa) (2019) * Sandmann (2020) * You & Me (vs. Jerome) (2020) ==Lähteet== == Aiheesta muualla == Luokka:Vuonna 1987 syntyneet Luokka:Saksalaiset DJ:t Luokka:Elävät henkilöt
Soopeli (kirja)

Soopeli on Reijo Mäen vuonna 2020 ilmestynyt 31. Vares-dekkari. Kirjan aiheita ovat muun muassa Turun taidemaailma, viihdeteollisuus ja huumekauppa. Tapahtumapaikkoja ovat Turku ja sen lähiympäristö. Kirjassa kommentoidaan tosi-tv:tä: kahden huumeiden orjuuttaman narkomaanin elämän seuranta Patterinhaassa on sosiaalipornoa rankimmasta päästä. Kirjassa Mäen tuotannon toistuvia teemoja ovat uskonnot ja feminismitutkimus. == Vastaanotto == Helsingin Sanomien Pertti Avola arvioi erään Vares-kirjojen ongelman ja ehkä myös niiden suosion salaisuuden olevan, että loppumattomalta tuntuvaa jorinaa riittää pitkään ennen kuin juoni kunnolla käynnistyy. Kun se käynnistyy, tarina soljuu liukkaasti. Avolan mukaan Vares-kirjoissa on tuulahdus kaukaisemmista ajoista ja asenteista. Turun Sanomien Kimmo Rantasen mukaan Mäki seuraa Raymond Chandlerin jalanjälkiä kritisoidessaan vauraan yläluokan elämänarvoja. Jussi Vares panee ihmisen tulevaisuuden etusijalla olemalla antamatta toimittaja Ruuhiolle vinkkiä elämänsä kovimpaan uutisjuttuun. Rantanen nostaa arviossaan Mäen jatkuvat nimiviittaukset: vanginvartija on Quentin Parlapiano, ammattitappajan linkkimies on Hongerwinter, Jumalana esiintyvän huijari Ylemmyisen koira on Saatana. Soopelia myytiin ilmestymisvuonnaan 18 900 kappaletta ja se oli kahdeksanneksi myydyin kotimainen kaunokirjallinen teos. == Lähteet == Luokka:Vuoden 2020 kirjat Luokka:Suomalaiset rikosromaanit Luokka:Reijo Mäen kirjoittamat kirjat
Lotta Almblad

Åsa Annelie Charlotte ”Lotta” Almblad (myöh. Lindefors; s. 28. huhtikuuta 1972 Stenbrohult, Ruotsi) on ruotsalainen ammattilaistasolla 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa ja 2002 Salt Lake Cityssä, milloin Ruotsi sijoittui pronssille. Seuratasolla Almblad edusti Ruotsin naisten ylimmällä jääkiekkosarjatasolla MB Hockeyta. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1972 syntyneet Luokka:Elävät henkilöt
Hugo Lojander

Hugo Emil Lojander (15. helmikuuta 1860 Viipuri – 18. maaliskuuta 1898 Helsinki) oli suomalainen filosofian tohtori ja apteekkari.Hugo Emil Lojander, Tekniska föreningens i Finland förhandlingar, 01.01.1898, nro 1, s. 36, Kansalliskirjaston digitaaliset aineistotKuollut, Rauman Lehti, 22.03.1898, nro 33, s. 3, Kansalliskirjaston digitaaliset aineistot Hugo Lojanderin vanhemmat olivat postiekspeditööri Herman Waldemar Lojander ja Emilia Pistolekors. Hän kävi muutamia luokkia Helsingin normaalilyseota ja meni sitten 1877 oppilaaksi Hedlundin apteekkiin Savonlinnaan. Lojander valmistui farmaseutiksi 1881 ja proviisoriksi 1885. Hän oli sitten työssä Ahngerin apteekissa Helsingissä ja Cumlanderin apteekissa Hämeenlinnassa ennen kuin lähti opiskelemaan ulkomaille. Lojander opiskeli farmasiaa ja luonnontieteitä Heidelbergin ja Strassburgin yliopistoissa matkastipendin turvin 1885–1887. Hän valmistui filosofian tohtoriksi Strassburgin yliopistosta 1887. Lojander perusti yhdessä apteekkari Karl Fredrik Mandelinin kanssa Finsk farmaceutisk tidskrift-julkaisun. Lojander nimitettiin 1889 assistentiksi Erlangenin farmaseuttiseen instituuttiin ja samana vuonna hän sai Fredrikintorin varrella sijainneen Helsingin 7:nnen apteekin apteekkioikeudet. Hugo Lojander oli naimisissa vuodesta 1885 Ellen Cumlanderin kanssa. Lojander kuoli maaliskuussa 1898 Helsingissä keuhkotautiin. == Julkaisuja == * Beiträge zur Kenntnis des Drachenblutes. 1887, uusi painos 2019 De Gruyter * Droger ur växt- och djurriket : kort öfversigt. Hagelberg, Tammerfors 1888 * Repetitorium i botanisk farmakognosi. Alopaeus, Tavastehus 1888 == Lähteet == == Aiheesta muualla == * Katalog öfver aflidne apotekaren, dr. Hugo Lojanders boksamling, hvilken å offentlig auktion försäljes ... dagen den ..., Hugo Lojanderin kirjakokoelman huutokauppaluettelo 4.2.1899 Doria, Kansalliskirjasto Luokka:Suomalaiset apteekkarit Luokka:Vuonna 1860 syntyneet Luokka:Vuonna 1898 kuolleet
Toyoake

Toyoake () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin keskiosassa Owarin kukkuloilla Sakaijoen oikealla rannalla. Lännessä se rajautuu Nagoyan kaupunkiin. Toyoakessa on 69 027 asukasta (huhtikuussa 2020) ja sen pinta-ala on 23,22 neliökilometriä. Toyoake oli aiemmin maaseutua vanhojen Kamakura- kaidō- ja Tōkaidō-tiereittien varrella. Se tunnetaan Sengoku-kaudella 1500-luvulla käydystä Okehazaman taistelusta, jossa Oda Nobunaga kukisti Imagawa Yoshimoton joukot. 1960-luvulta lähtien Toyoake on kaupungistunut ja teollistunut nopeasti yhtenä Nagoyan esikaupungeista. Sinne on sijoittunut muun muassa metalli-, kone-, tekstiili- ja elintarviketeollisuutta. Kaupunkiin kuuluvilla maaseutualueilla viljellään riisiä, hedelmiä, vihanneksia ja koristekukkia sekä harjoitetaan karjataloutta. Viljelyn edellytyksiä on merkittävästi parantanut Aichin kastelukanavan valmistuminen. Kaupungissa toimii suuri kukkien tukkutori. Kaupunkioikeudet Toyoake sai vuonna 1972. Okehazaman taisteluun liittyvien historiallisten jäänteiden lisäksi kaupungin kulttuuriperintöön kuuluu esimerkiksi Ōwaki-shinmeishan šintolaisen pyhäkön Hashigojishi-festivaaliperinne. Okehazaman taistelupaikan lähelle on rakennettu Chūkyōn laukkarata. Toyoakea palvelee Nagoya-rautateiden Nagoya- päälinja. == Kuvia == Tiedosto:Sōgen-Ji Temple Hondou, Sakae-cho Toyoake 2018.jpg|Sōgen-ji Tiedosto:Suwa-jinja shrine haiden, Kutsukake-cho Toyoake 2018.jpg|Suwa-jinja Tiedosto:Futamurayama Kamakura Kaidou2, Toyoake 2012.JPG|Kamakura-kaidō Futamuravuorella Tiedosto:Ruins of Kutsukake Castle(Honmaru), Kutsukake-cho Toyoake 2018.jpg|Kutsukaken linnan sijaintipaikka Tiedosto:Zengo Station Entrance & Palnes Zengo, Toyoake 2018.jpg|Zengon rautatieasema == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Kaleidoscope Eyes

Kaleidoscope Eyes on saksalaisten DJ-tuottajien Le Shuukin sekä Switch Offin musiikkikappale, jolla vierailee myös saksalainen laulaja-lauluntekijäduo Amber Revival. Sen julkaisi Kontor Records digitaalisesti ladattavana singlenä 22. huhtikuuta 2018. Kappaleen ovat sanoittaneet Chris Stritzel, Netta Nimrodi, Rene Gerdes-Roben, Arie Burshtein sekä Hilke Gross, jotka myös tuottivat sen. Kappale toteutettiin Välimerellä vuonna 2018 järjestetyn World Club Cruise-risteilyn hymniksi. Kappaleelle on toteutettu myös musiikkivideo, joka julkaistiin 20. huhtikuuta 2018. Videolla näytetään kohtauksia World Club Cruise 2018-risteilyltä sekä sen reitin varrelle sijoittuneista kohteista. Kappale ei ole päässyt julkaisunsa jälkeen lainkaan listoille. ==Kappalelista== Digitaalinen lataus # Kaleidoscope Eyes (feat. Amber Revival) (World Club Cruise 2018 Anthem) - 3:28 ==Lähteet== Luokka:Vuoden 2018 kappaleet Luokka:Elektronisen musiikin kappaleet Luokka:Saksalaiset musiikkikappaleet
Merlion Park

Merlion Park on Singaporessa sijaitseva puisto ja suosittu turistinähtävyys. Puistossa sijaitsee Singaporen epävirallinen maskotti Merlion-patsas, joka on kalan ja leijonan risteytys. Alkuperäinen Merlion Park avattiin vuonna 1972. Vuonna 2002 avattiin uusi Merlion Park, jonne myös patsas siirrettiin vanhasta paikastaan. Puistossa on myös näköalatasanne. == Lähteet == Luokka:Puistot Luokka:Singaporen maantiede
Dave Filoni

Dave Filoni (s. 7. kesäkuuta 1974 Mt. Lebanon, Pennsylvania) on amerikkalainen animaatio-ohjaaja, ääninäyttelijä, kirjailija, televisiotuottaja ja animaattori. Hänet tunnetaan parhaiten animaatiosarjoista Avatar: The Last Airbender ja Star Wars: The Clone Wars. Hän oli myös animaatiosarjan Star Wars Rebelsin vastaava tuottaja ja luoja. Hänet myös tunnetaan johtavana tuottajana verkkosarjalle Star Wars: Forces of Destiny ja animaatiosarjan Star Wars Resistance luojana. == Varhainen elämä == Filoni varttui Mt. Lebanossa, Pittsburghin lähiössä, Pennsylvaniassa. Hän valmistui lukiosta vuonna 1992 ja yliopistosta vuonna 1996. == Ura == Dave Filoni aloitti uransa Nickelodeonilla, kun hän ohjasi jaksoja Avatar: The Last Airbenderiin. Filoni siirtyi Lucasfilmille, kun George Lucas tarjosi hänelle työtä kehittämään Tähtien sota -universumiin sijoittuvaa animaatiosarjaa. Filoni uskoi alun perin, että hänelle pilailtiin, kun hänelle annettiin työpaikka. === Tähtien sota === Filoni toimi animaatioelokuvan Star Wars: The Clone Wars (2008) ja sitä seuranneen samannimisen animaatiosarjan (2008–2020) ohjaajana. Elokuva julkaistiin elokuussa 2008 ja televisiosarjaa aloitettiin näyttämään Cartoon Networkillä lokakuussa 2008. Elokuussa 2014 aloitettiin esitää Disney XD -kanavalla sarjaa nimeltä Star Wars Rebels (2014–2018), jossa Filoni oli vastaava tuottaja ja luoja. Filoni loi myös animaatiosarjan nimeltä Star Wars Resistance (2018–2020) lokakuussa 2018. Filoni on myös yksi näytellyn Tähtien sota -aiheisen televisiosarjan The Mandalorianin (2019–) sekä sen spin-off -sarjan, The Book of Boba Fettin (2021–2022), käsikirjoittajista ja vastaavista tuottajista. Hän myös tekee cameon näytellessään Uuden tasavallan pilotti Trapper Wolfia kahdessa The Mandalorianin jaksossa. Hän on itse luonut näytellyistä Tähtien sota -televisiosarjoista Ahsokan (2023), joka keskittyy The Clone Warsissa ensiesiintymisensä tehneeseen Ahsoka Tanon hahmoon. ==Lähteet== == Aiheesta muualla == * Dave Filonin haastattelu * Dave Filoni Jedipediassa Luokka:Vuonna 1974 syntyneet Luokka:Yhdysvaltalaiset animaattorit Luokka:Yhdysvaltalaiset elokuvaohjaajat Luokka:Elävät henkilöt
Pleyben

Pleyben (bretoniksi Pleiben) on kunta Ranskassa Finistèren departementissa Bretagnen alueella. Se sijaitsee Atlantin valtameren edustalla. == Väestö == Pleybenin väkiluku oli vuoden 2017 väestönlaskennassa. == Lähteet == == Aiheesta muualla == Luokka:Finistèren kunnat
Toyokawa

Toyokawa () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin kaakkoisosassa Toyojoen oikealla rannalla Mikawanlahden pohjukassa. Pohjoisessa kaupungin alue nousee Hongūvuorelle. Toyokawassa on 183 908 asukasta (huhtikuussa 2020) ja sen pinta-ala on 161,14 neliökilometriä. Toyokawan kaupunki muodostettiin vuonna 1943 liittämällä yhteen Toyokawan, Ushikubon ja Kōn maaseutukaupungit sekä Yawatan kyläkunta. Kōn alueella sijaitsi muinoin Mikawan provinssin pääkaupunki (kokuga), Yawatassa vuorostaan Mikawan provinssitemppeli. Toyokawa sen sijaan kehittyi Edo-kaudella Toyokawa-Inarin buddhalaisen temppelin portineduskaupunkina. Myös historiallisen Tōkaidō-tiereitin Akasaka-shukun ja Goyu-shukun postiasemat (shukuba) sijaitsevat nykyisen kaupungin alueella. Vuonna 1939 Toyokawaan perustettiin suuri keisarillisen Japanin laivaston arsenaali, joka kuitenkin tuhoutui toisen maailmansodan pommituksissa. Sodan jälkeen sinne sijoittui suurimittakaavaista kone-, metalli- ja elintarviketeollisuutta sekä Japanin itsepuolustusvoimien tukikohta. Kaupunkiin kuuluvilla maaseutualueilla viljellään riisiä, vihanneksia ja koristekukkia. 2000-luvulla Toyokawa laajeni huomattavasti, kun siihen liitettiin Ichinomiyan maaseutukaupunki vuonna 2006, Miton ja Otowan maaseutukaupungit vuonna 2008 sekä Kozakain maaseutukaupunki vuonna 2010. Toyokawan rakennettuun kulttuuriperintöön kuuluvat esimerkiksi Sanmyō-jin ja Zaika-jin buddhalaiset temppelit, joiden rakennuksia on valittu tärkeäksi kulttuuriomaisuudeksi. Osa kaupungista kuuluu Mikawanlahden puolikansallispuistoon. Toyokawaa palvelevat JR Tōkain Tōkaidō-päälinja ja Iida-linja sekä Nagoya-rautateiden Nagoya-päälinja ja Toyokawa-linja. == Kuvia == Tiedosto:Oohashiya Inn, in Toyokawa (2012.08.13) 2.jpg|Ōhashiyan majatalo Akasaka-shukussa Tiedosto:Toyokawainari6.JPG|Toyokawa-Inarin edustaa Tiedosto:Otowa River Spring.jpg|Kirsikoita Otowajoella Tiedosto:Toyokawa city center area Aerial photograph.1988.jpg|Toyokawa vuoden 1988 ilmakuvassa == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Utukku

Utukku tai Udug on muinainen mesopotamialainen demoni, jota pidetään enimmäkseen pahantahtoisena. Pelottava Utukku voi myös muuttua täysin pahaksi Sebettuksi.Lurker 1987, s. 190 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Demonit Luokka:Mesopotamialaisen mytologian olennot
Sebettu

Sebettu (akkadiksi ”seitsemän”) viittaa seitsemän demonin ryhmään, joista jotkut ovat hyvänsuopia, toiset taas pahoja. Pahat demonit ovat itse asiassa taivaan jumala Anin jälkeläisiä, mutta se ei estä heitä auttamasta kulkutautien jumalaa Erraa. Sebettu myös ympäröivät kuuta ja aiheuttavat kuunpimennyksen. Hyvät seitsemän demonia taas esiintyvät Mesopotamian mytologiassa näiden pahojen henkien vastustajina. Akkadin kielessä Sebettu merkitsi myös Plejadeja.Lurker 1987, s. 168 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Demonit Luokka:Mesopotamialaisen mytologian olennot
Tilkkala

Tilkkala on kylä Salon kaupungin Perniössä. Kylä sijaitsee Perniön itälaidalla. Tilkkalan kyläalue ulottuu Koskonjoelta entiselle kunnanrajalle Kytömäenjärvelle. Tilkkalan kyläkeskus sijaitsee Kivilinnantien varressa Tilkkalan maatilan ympäristössä. Tilkkalan naapurikylät ovat Kontolan pohjoisessa, Torkkila etelässä ja Kokkila lännessä. Kylä on haja- asutusaluetta, eikä kylän itäosassa ole lainkaan asutusta. Tilkkalasta on löydetty muinaishautoja ja esihistoriallisia esineitä. Tilkkalan kylä on kuitenkin keskiaikaista perua ja se on kuulunut Kokkilan kanssa Kontolan jakokuntaan. Tilkkala oli yksinäistila, joka jaettiin isojaossa kahtia 1796. Tilat yhdistyivät jälleen 1914, mutta pientiloja alettiin lohkota kylään 1920-luvulla. ==Lähteet== Luokka:Perniön kylät
Karl Albert von Tesche

Karl Albert von Tesche (31. maaliskuuta 1800 Viipuri – 12. maaliskuuta 1874 Tšernovitsy, Vitebskin kuvernementti, Venäjä) oli Venäjän keisarillisessa armeijassa palvellut suomalainen kenraalimajuri. (Viitattu 2.5.2020) Karl Albert von Teschen vanhemmat olivat Viipurin kaupungin kassanhoitaja, raatimies Joakim Albert Tesche ja Benedikta Wilhelmina Sutthoff ja puolisot vuodesta 1830 Elisabet von Goebel (k. 1837) ja vuodesta 1840 Ida Emilie von Boelendorff. Tesche nimitettiin 1816 2. luokan konduktööriksi Venäjän armeijan insinöörijoukkojen Viipurin insinöörikomennuskuntaan. Vuonna 1816 hänet komennettiin oppilaaksi Pietarin yli-insinööriopistoon ja sieltä 1821 valmistuttuaan hänet ylennettiin vänrikiksi ja sijoitettiin kenttäinsinööriosastoon. Tesche ylennettiin aliluutnantiksi 1821. Kesällä 1822 hänet määrättiin palvelukseen suomenmaalaisen divisioonan esikunnan Suomen joukkojen jaostoon ja ylennettiin marraskuussa luutnantiksi. Vuonna 1825 Tesche siirrettiin Bobruiskin insinöörikomennuskuntaan Minskin kuvernementtiin Valko-Venäjälle. Hänet ylennettiin alikapteeniksi 1828 ja kapteeniksi 1832 ja nimitettiin 1836 Bobruiskin insinöörikomennuskunnan päälliköksi. Seuraavana vuonna hänet siirrettiin Sevastopolin insinöörikomennuskunnan päälliköksi Krimille. Everstiluutnantiksi Tesche yleni tammikuussa 1838, marraskuussa hän sai siirron Pietarin insinöörikomennuskunnan päälliköksi, mutta jo seuraavan vuoden helmikuussa Ahvenanmaan insinöörikomennuskunnan päälliköksi. Vuonna 1844 hänelle myönnettiin aatelisarvo Venäjällä. Samana vuonna von Tesche komennettiin valvomaan Zvanetsin linnoituksen rakennustöitä Puolaan ja ylennettiin everstiksi. Vuonna 1846 hänet komennettiin johtamaan Brest- Litovskin linnoitustöitä ja vuonna 1850 hänet nimitettiin Liivinmaan insinöörialueen päälliköksi. Von Tesche ylennettiin kenraalimajuriksi joulukuussa 1852. Toukokuussa 1854 von Tesche korotettiin aatelisarvoon myös Suomessa, von Tesche -suku merkittiin Suomen ritarihuoneeseen tammikuussa 1856 aatelissukuna numero 217. ==Lähteet== Luokka: Suomalaiset kenraalit Luokka: Sotilasinsinöörit Luokka: Suomalaiset aateliset Luokka:Vuonna 1800 syntyneet Luokka:Vuonna 1874 kuolleet
Karl Alexander Joachim Tesche

Karl Alexander Joachim Tesche (3. toukokuuta 1823 – 17. toukokuuta 1901 Tartto"Personalnachrichten. Verstorben". Revalsche Zeitung nr 111. Freitag, den 18. Mai 1901. S. 3, Liivinmaan kuvernementti, Venäjä) oli Venäjän keisarillisessa armeijassa palvellut suomalainen kenraalimajuri. (Viitattu 2.5.2020) Karl Alexander Joachim Teschen isä oli luutnantti Peter Tesche ja puoliso vuodesta 1859 Julie Dorothea Luise Scharf. Tesche tuli oppilaaksi Haminan kadettikouluun 1839 ja määrättiin sieltä 1845 valmistuttuaan vänrikkinä palvelukseen Henkivartioväen Volynian rykmenttiin. Hän suoritti 1845–1847 Yli-insinöörikoulun upseeriluokat Pietarissa. Koulun päätyttyä hänet ylennettiin aliluutnantiksi ja siirrettiin Ahvenanmaan insinöörihallinnon palvelukseen. Tesche ylennettiin luutnantiksi 1848, alikapteeniksi 1850 ja kapteeniksi 1854. Krimin sodan aikana Tesche osallistui elokuussa 1854 Bomarsundin linnoituksen puolustukseen ja joutui haavoittuneena ranskalaisten sotavangiksi Evreux'iin Normandiaan. Maaliskuun 1856 rauhansopimuksen jälkeen Tesche vapautettiin ja hän palasi palvelukseen Väinänlinnan insinöörihallintoon Liivinmaalle. Vuonna 1862 Tesche sai siirron Viaporin linnoituksen insinöörijoukkojen päälliköksi ja hänet ylennettiin everstiluutnantiksi. Vuonna 1863 hänet määrättiin Suomen sotilasrakennuksista vastanneen insinöörihallinnon päälliköksi, mutta siirrettiin kaksi vuotta myöhemmin palvelukseen insinöörialuehallintoon Länsi-Siperiaan. Everstiksi Tesche ylennettiin 1867, jolloin hänet siirrettiin Pietarin insinöörihallintoon. Eron sotapalveluksesta hän sai kenraalimajurina 1882. ==Lähteet== Luokka:Suomalaiset kenraalit Luokka:Sotilasinsinöörit Luokka:Vuonna 1823 syntyneet Luokka:Vuonna 1914 kuolleet
Hiller

Hiller on muun muassa seuraavien henkilöiden sukunimi: * Arthur Hiller (1923–2016), kanadalainen elokuvaohjaaja * Ferdinand Hiller (1811–1885), saksalainen säveltäjä, pianisti, kapellimestari ja musiikkitietokirjailija * Johann Adam Hiller (1728–1804), saksalainen säveltäjä, kapellimestari ja musiikkikirjailija * Jonas Hiller (s. 1982), sveitsiläinen jääkiekkomaalivahti * Lejaren Hiller (1924–1994), yhdysvaltalainen säveltäjä ja kemisti * Philipp Friedrich Hiller (1699–1769), saksalainen pappi ja runoilija * Wendy Hiller (1912–2003), englantilainen näyttelijä.
Adolf Fredrik Tennberg

Adolf Fredrik Tennberg (6. lokakuuta 1839 Hämeenlinna – 10. tammikuuta 1909 Valkeala) oli Venäjän keisarillisessa armeijassa palvellut suomalainen kenraalimajuri. (Viitattu 2.5.2020) Tennbergin vanhemmat olivat kapteeni Adolf Werner Tennberg ja Agatha Fredrika Carström ja puoliso vuodesta 1884 Marie Emilie Behrens. Tennberg tuli 1852 oppilaaksi Haminan kadettikouluun, mutta keskeytti opiskelunsa heinäkuussa 1854. Hänet siirrettiin seuraavana vuonna aliupseeriksi jalkaväen 20. linjapataljoonaan ja hän suoritti Helsingin junkkarikoulun kurssin. Vuonna 1858 Tennberg ylennettiin alivänrikiksi, vuonna 1859 hänet määrättiin vänrikkinä palvelukseen jalkaväen 4. reservipataljoonaan. Vuonna 1863 Tennberg siirrettiin Galitsian reservijalkaväkirykmenttiin ja ylennettiin aliluutnantiksi. Hän osallistui samana vuonna tammikuun kansannousun kukistamiseen Puolassa. Vuonna 1864 Tennberg siirrettiin 3. Donin jalkaväkirykmenttiin ja ylennettiin luutnantiksi ja vuoden lopulla alikapteeniksi, kapteeniksi hän yleni 1870. Vuonna 1874 Tennberg siirrettiin 6. Libaun, H.K.K. Preussin Prinssi Karlin jalkaväkirykmenttiin. Turkin sodan alkuvaiheessa Tennberg ylennettiin majuriksi, everstiluutnantiksi hänet ylennettiin 1881. Vuonna 1882 Tennberg tuli pataljoonankomentajaksi 5. Kalugan, H.M. Preussin kuningas Wilhelm I:n jalkaväkirykmenttiin, vuonna 1890 hänet ylennettiin everstiksi ja määrättiin 3. Itä-Siperian linjapataljoonan komentajaksi. Tennberg siirrettiin vuonna 1895 Obojanin reservipataljoonan komentajaksi. Toukokuussa 1898 hän sai omasta pyynnöstään eron sotapalveluksesta kenraalimajurina. ==Lähteet== Luokka: Suomalaiset kenraalit Luokka:Vuonna 1839 syntyneet Luokka:Vuonna 1909 kuolleet
St. Margrethen

St. Margrethen on kunta Koillis-Sveitsissä, Sankt Gallenin kantonissa. Kunnassa on vajaat 6 000 vakinaista asukasta. Heistä oli vuoden 2019 lopulla 50 prosenttia ulkomaalaisia; osuus on maan suurimpia. == Sijainti== St. Margrethen sijaitsee Reinin suistoalueella, Bodenjärven eteläpuolella kymmenkunta kilometriä Rorschachista itään ja kymmenisen kilometriä Itävallan Bregenzistä lounaaseen. Se rajoittuu pohjoisessa Reinjoen vanhaan uomaan, Alter Rheiniin, ja Itävallan Höchstiin, idässä Reiniin ja Itävallan Lustenauhun. == Liikenne == St. Margrethen on liikenteen solmukohta. Moottoritie A1 Geneven eteläpuolelta Ranskan rajalta päättyy St. Margrethenissä, jossa tie jatkuu moottoritienä A13 etelään kohti Bellinzonaa ja Ticinoa. St. Margrethenistä on maantieyhteys rajana olevan Alter Rheinin yli Itävaltaan ja rautatieyhteys rajajokena olevan Reinin yli kohti Bregenziä. SBB:n rautatie Rorschachista Buchsiin ja edelleen sekä Liechtensteinin kautta Itävaltaan että Sargansiin kulkee St. Margrethenin kautta. == Lähteet == * === Viitteet === == Aiheesta muualla == * Luokka: Sankt Gallenin kantonin kunnat
Peter Georg Thesleff

Peter Georg Thesleff (16. toukokuuta 1775 Viipuri – 17. heinäkuuta 1844 Viipurin pitäjä) oli Venäjän keisarillisessa armeijassa palvellut suomalainen kenraalimajuri. (Viitattu 2.5.2020) Thesleffin vanhemmat olivat Viipurin kaupungin raatimies, tilanomistaja, nimineuvos Peter Wilhelm Thesleff ja Kristina Amalia Lado ja puoliso vuodesta 1802 Anna Helena von Brandt. Kenraali Alexander Adam Thesleff ja eversti, valtioneuvos Fredrik Wilhelm Thesleff olivat heidän poikiaan. Peter Georg Thesleff tuli vapaaehtoiseksi Nevan jalkaväkirykmenttiin vuonna 1792. Hänet ylennettiin maaliskuussa 1793 korpraaliksi, alivänrikiksi ja kersantiksi. Kesällä 1797 hänet määrättiin kolonnanjohtajaksi Nevan jalkaväkirykmentin esikuntaan. Thesleff ylennettiin vänrikiksi 1797, aliluutnantiksi 1798, luutnantiksi 1800 ja kapteeniksi 1805. Hänet siirrettiin kreivi, kenraali L.A.Th. von Benningsenin määräyksellä vakinaisen armeijakunnan upseeriluetteloon ja hän osallistui sotatoimiin ranskalaisia vastaan 1805–1806. Vuonna 1808 Thesleff komennettiin kreivi, kenraali F.W. von Buxhoevdenin armeijakuntaan. Suomen sodan aikana hänet ylennettiin majuriksi ja merkittiin H.M. Keisarin majoitusmestarilaitoksen upseeriluetteloihin 1808. Thesleff ylennettiin everstiluutnantiksi 1811 ja hän osallistui uudelleen sotatoimiin Ranskaa vastaan 1812–1814. Everstiksi hänet ylennettiin 1814. Vuonna 1819 Thesleff nimitettiin Suomen kadettikoulun johtajaksi Haminaan, kenraalimajuriksi hänet ylennettiin huhtikuussa 1822. Thesleffin nuorempi veli Alexander Amatus Thesleff aateloitiin 1812 ja sai luvan adoptoida veljensä aatelissukuunsa. Peter Georg Thesleff introdusoitiin maaliskuussa 1824 Suomen ritarihuoneeseen aatelissuvun 182 jäsenenä. Vuosina 1831–1832 Thesleff toimi Suomen Keisarillisen Aleksanterin Yliopiston vt. varakanslerina, eron kadettikoulun johtajan tehtävästä ja sotapalveluksesta hän sai joulukuussa 1834. Topografiupseerina Vanhassa Suomessa 1796–1805 palvellessaan Thesleff laati aluetta käsitteleviä topografisia karttoja ja selontekoja, jotka hän myöhemmin julkaisi venäjänkielisinä Pietarissa. Myös Thesleffin Keski-Euroopan sotatoimialueilta laatimat kartat julkaistiin Pietarissa 1820-luvulla. ==Lähteet== Luokka: Suomalaiset kenraalit Luokka: Suomalaiset aateliset Luokka: Kartantekijät Luokka:Vuonna 1775 syntyneet Luokka:Vuonna 1844 kuolleet
Victor Alexander Reims

Victor Alexander Reims (28. heinäkuuta 1820 Turku – 1. maaliskuuta 1882 Turku) oli suomalainen Turussa vaikuttanut kauppias ja laivanvarustaja. Hän omisti myös 1865 perustetun A. Reims sprit- och punschfabrik viinanjalostustehtaan joka toimi Turussa nykyisen Jokikatu 2:n paikalla. Suurlähettiläs Klaus Castrén : Reims-suvun varhaispolvet, taulu 6, Genos 60(1989), s. 81-88, 112Optiplan : Viinatehtaan uusi elämä Reimsin vanhemmat olivat palovartija, Turun kaupungin rummunlyöjä Matts Johan Reims (1793–1831) ja Ulrika (Ulla) Berg (1784–1863). Hän työskenteli aluksi kauppa-apulaisena ja 1840-luvun alkupuolelta lähtien vähittäis- ja vientiruokatavarakauppiaana Turussa. 1850-luvun Reims ryhtyi myös laivanvarustajaksi ja aloitti puutavaran viennin Turusta ulkomaille. Saatuaan Turun maistraatilta viinanpoltto-oikeuden Reims rakennutti 1860-luvun alussa viinanpolttimon Piispanpellon alueelle Turussa. Vuonna 1867 arkkitehti Julius Basilier suunnitteli Reimsin polttimolle suuren tiilirakennuksen lähelle Aurajoen ylittävää rautatiesiltaa. Tämä rakennus purettiin 1955. Reims oli yksi vuonna 1872 Kemiön Strömmassa rakennetun fregatti/parkkilaiva Alexanderin ja Uudessakaupungissa 1876 rakennetun fregatti Jalon omistajista. Fregatti Jalo oli kaikkien aikojen suurin puusta rakennettu alus Suomessa. Jukka Mikkola : Suurten purjelaivojen bibliografia : Alexander Jukka Mikkola : Suurten purjelaivojen bibliografia : Jalo Kuollessaan 1882 Reims oli yksi Turun vauraimpia kauppiaita ja myös merkittävä laivanvarustaja. Turussa asunut runoilija Karl Robert Malmström omisti Reimsille vuonna 1879 ilmestyneessä runokokoelmassaan Dikter Reimsin persoonaa ja toimintaa kuvanneet vuosina 1863 ja 1866 kirjoitetut Till Gubben nimiset syntymäpäivärunot. Victor Reimsin kuoltua hänen kauppaliikettään hoiti hänen poikansa varatuomari Albert Alexander Reims (1851–1892). Toinen poika Frans Emil Reims (1861–1940) toimi apteekkarina Ilmajoella, Kristiinankaupungissa, Turussa ja Helsingissä ja oli viimeksi Rohdoskauppa Ab Wegelius & Co. Oy:n toimitusjohtajana Turussa. Victor Reims oli naimisissa neljä kertaa: * 1844–1847 Fredrika Wilhelmina Sedergrenin (1818–1847) kanssa * 1849–1879 puoliserkkunsa Anna Lovisa Reimsin (1821–1879) kanssa * vuodesta 1880 toisen puolisonsa sisarentyttären Anna Matilda Norströmin (1832–1915) kanssa == Lähteet == Luokka:Suomalaiset kauppiaat Luokka:Suomalaiset laivanvarustajat Luokka:Vuonna 1820 syntyneet Luokka:Vuonna 1882 kuolleet
Benedict Biscop

Benedict Biscop, myös Benet Biscop tai Biscop Baducing, (n. 628 Northumbria – 12. tammikuuta 689/690 Wearmouth) oli Wearmouthin St. Peterin luostarin ja Jarrowin St. Paulin luostareiden perustaja ja ensimmäinen apotti. Häntä pidetään Englannin benediktiiniläisen luostarilaitoksen isänä. Benedict Biscop oli ylhäistä syntyperää, ja hän oli Northumbrian kuninkaan Oswiun thane (thegn) ennen kuin hän hylkäsi maallisen elämän vuonna 653. Hän matkusti samana vuonna Roomaan. Toisen Rooman matkansa jälkeen hänestä tuli munkki Ranskan Lérinsissä vuonna 666/667, ja hän otti nimekseen Benedict. Benedict matkusti Roomaan uudestaan ja oleskeli siellä 668–669, ja saattoi Canterburyn arkkipiispaksi vihityn Theodoros Tarsoslaisen Englantiin. Vuonna 669 Benedict nimitettiin Canterburyn Pyhän Pietarin ja Paavalin luostarin apotiksi. Hän teki neljännen matkansa Roomaan vuonna 671 saadakseen ohjeet luostarin säännöiksi. Vuonna 674 Benedict rakennutti Northumbrian kuninkaan Ecgfrithin lahjoittamalle maalle Wearmouthiin Pyhän Pietarin luostarin, jossa ryhdyttiin noudattamaan benediktiinien luostarisääntöä. Vuonna 678 Benedict matkusti jälleen Roomaan luostarin priori Ceolfrithin kanssa. He palasivat Englantiin mukanaan kirkkomusiikin opettaja. Vuonna 682 Benedict rakensi Pyhän Paavalin luostarin Jarrowiin. Benedict palasi Roomaan vuonna 687. Toistuvat vierailut Roomaan auttoivat Benedictiä keräämään suurenmoisen kokoelman käsikirjoituksia, reliikkejä ja kuvia, jotka hän lahjoitti perustamilleen luostareille. Näiden lahjoitusten avulla luostareista kehittyi 600–700-luvulla kristillisen oppineisuuden kukoistavimpia keskuksia läntisessä Euroopassa. Benedictin oppilaisiin lukeutui maineikas historioitsija Beda Venerabilis, joka pystyi kirjoittamaan kuuluisat teoksensa Benedictin kokoaman kattavan kirjaston ansiosta. Bedan kirjoittama Historia abbatum (Apottien elämät) on Benedictin elämän tärkein lähdeteos. Benedict loi pohjan luostarilaitokselle, jossa syntyi oppineisuuden ja taiteen perinne, joka vaikutti koko luoteis- Eurooppaan. Hän rampautui vuonna 686 ja joutui vuoteenomaksi loppuelämäkseen. Benedictin kuoleman jälkeen hänen jäännöksensä siirrettiin Elyn saarelle, Thorneyn luostariin. == Lähteet == Luokka:Brittiläiset pyhimykset Luokka:Anglosaksit Luokka:Benediktiinit Luokka:Apotit Luokka:620-luvulla syntyneet Luokka:600-luvulla kuolleet
Faul & Wad Ad

Faul & Wad Ad (tai Faul & Wad) on ranskalainen DJ-tuottajaduo. Heidät tunnetaan parhaiten vuonna 2013 julkaisemastaan kappaleesta "Changes", joka pääsi singlelistan viiden parhaan joukkoon yhdessätoista eri valtiossa. Lisäksi se myi Italiassa kaksinkertaista platinaa. Duo koostuu kahdesta DJ:stä, Maxime De Ledusta (Faul) ja Camil Meyeristä (Wad Ad) jotka ovat tavanneet toisensa sekä aloittaneet yhteisen musiikkiuransa käydessään lukiota. ==Diskografia== * Changes (Pnaun kanssa) (2013) * Something New (2014) * Wild Love (2018) * Tokyo (Vertuen kanssa) (2018) * Lucky Star (Faul & Wad vs. Superfunk) (2019) ==Lähteet== Luokka:Ranskalaiset DJ:t Luokka:Ranskalaiset duot
Bury a Friend

Bury a Friend (tyyliteltynä kokonaan pienaakkosin) on yhdysvaltalaislaulaja Billie Eilishin kappale tämän When We All Fall Asleep, Where Do We Go? -esikoisalbumilta. Se julkaistiin singlenä 30. tammikuuta 2019 yhdessä musiikkivideon kanssa. Eilish kertoi uudesta singlestä julkaisua edeltävänä päivänä ja paljasti samalla sekä esikoisalbuminsa nimen että kansikuvan. Albumin nimi mainitaan ”Bury a Friend” -kappaleen kertosäkeessä. Eilish kirjoitti kappaleen veljensä Finneas O’Connellin kanssa. O’Connell myös tuotti kappaleen. Useimmista muista albumin kappaleista poiketen ”Bury a Friend” on äänitetty sisarusten kotistudion lisäksi osittain myös kunnon studiossa. Kappaleen äänityksessä käytettiin perinteisten soitinten sijaan muun muassa niittipistoolia ja hammasporaa. Single nousi Billboard Hot 100 -listalla sijalle 14. Suomen virallisella listalla se sijoittui neljänneksi. Kappaleen musiikkivideota oli katsottu YouTubessa yli 100 miljoonaa kertaa huhtikuussa 2019. Seuraavan vuoden huhtikuuhun mennessä single oli myynyt kolminkertaista platinaa Yhdysvalloissa. == Lähteet == == Aiheesta muualla == * Luokka:Vuoden 2019 kappaleet Luokka:Billie Eilishin kappaleet Luokka:Finneasin tuottamat kappaleet
Changes (Faul & Wad Adin kappale)

Changes on ranskalaisen DJ-tuottajaduo Faul & Wad Adin debyyttisingle. Sen julkaisi Four Music digitaalisesti ladattavana singlenä 19. marraskuuta 2013. Kappale mukailee australialaisen musiikkiduo Pnaun vuonna 2008 julkaisemaa kappaletta Baby, jonka takia heidät on myös kreditoitu kappaleen sanoittajiksi. Kappaleen tuotannosta vastasi puolestaan Faul & Wad Ad. Kappaleelle on toteutettu myös musiikkivideo, joka julkaistiin Faul & Wad Adin YouTube-kanavalla 5. joulukuuta 2013. "Changes" oli kaupallinen menestys, sen päästyä singlelistan viiden parhaan joukkoon yhdessätoista eri valtiossa kuten Britanniassa, Itävallassa, Ranskassa, Unkarissa ja Venäjällä. Kappale on myynyt Italiassa kaksinkertaista platinaa. ==Lähteet== Luokka:Vuoden 2013 kappaleet Luokka:Ranskalaiset musiikkikappaleet Luokka:Australialaiset musiikkikappaleet
Tsushima (Aichi)

Tsushima () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin länsiosassa Nōbin tasangolla Kisojoen suistoalueella. Kaupungin maasto on hyvin alavaa. Tsushimassa on 62 241 asukasta (maaliskuussa 2020) ja sen pinta-ala on 25,09 neliökilometriä. Tsushima kehittyi Edo-kaudella Tōkaidō-tien sivureitin Saya-kaidōn postiasemana (shukuba) ja merkittävän Tsushima-jinjan šintolaisen pyhäkön portineduskaupunkina. Perinteinen elinkeino oli puuvillakankaiden kudonta, josta kehittyi 1900-luvun alkupuolella teollista villakankaiden tuotantoa. 1970-luvulta lähtien tuotantomäärät ovat kuitenkin vähentyneet nopeasti. Kaupunkiin kuuluvilla maaseutualueilla viljellään muun muassa riisiä ja mansikoita. Kaupunkioikeudet Tsushima sai vuonna 1947. Tsushiman tärkeimpiin nähtävyyksiin kuuluu Tsushiman pyhäkkö, jonka heinäkuisin järjestettävä jokifestivaali Tennō-matsuri on valittu Unescon aineettoman kulttuuriperinnön luetteloon. Se tunnetaan danjiri-veneistään. Pyhäkön vieressä sijaitsee Tennōgawan puisto. Edo-kauden puolivälissä rakennettu Hotta-suvun asuintalo on yksi Japanin tärkeän kulttuuriomaisuuden kohteista. Tsushimaa palvelevat Nagoya-rautateiden Tsushima-linja ja Bisai-linja. == Kuvia == Tiedosto:Tsushima city office in Aichi.JPG|Tsushiman kaupungintalo Tiedosto:Tsushimatennosai1.JPG|Tsushiman Tennō-festivaali Tiedosto:Tennougawakouen3.JPG|Tennōgawan puistoa Tiedosto:Tsushima city Aichi Prefecture center area Aerial photograph.1987.jpg|Tsushima vuoden 1987 ilmakuvassa == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Tsushima

Tsushima voi tarkoittaa: == Maantiede == * Tsushima, Japanin saariryhmä Kyūshūn pohjoispuolella * Tsushimansalmi, salmi Kyūshūn saaren ja Korean niemimaan välissä * Tsushima, Japanin kaupunki Nagasakin prefektuurissa Tsushiman saarella * Tsushima, Japanin kaupunki Aichin prefektuurissa * Tsushima, Japanin entinen maaseutukaupunki Ehimen prefektuurissa * Tsushiman provinssi, Tsushiman saaren käsittänyt Japanin entinen provinssi == Tapahtumat == * Tsushiman meritaistelu (1905), ratkaiseva taistelu Venäjän–Japanin sodassa * Tsushiman välikohtaus (1861), välikohtaus Venäjän, Japanin ja Yhdistyneen kuningaskunnan välillä == Laivat == * Tsushima, keisarillisen Japanin laivaston Niitaka-luokan panssarikansiristeilijä * Tsushima, keisarillisen Japanin laivaston Etorofu-luokan saattaja == Henkilöt == * Keiko Tsushima (1926–2012), japanilainen näyttelijä * Shūji Tsushima eli Osamu Dazai (1909–1948), japanilainen kirjailija * Yūko Tsushima (1947–2016), japanilainen kirjailija == Muuta == * Tsushima-jinja, šintolainen pyhäkkö Tsushiman kaupungissa Aichin prefektuurissa
Changes

Changes voi tarkoittaa seuraavia: * Changes, Justin Bieberin albumi vuodelta 2020 * ”Changes”, David Bowien kappale vuodelta 1971 * ”Changes”, Tupac Shakurin rap-kappale vuodelta 1992 * ”Changes”, Faul & Wad Ad -duon kappale vuodelta 2013.
Wild Love

Wild Love on ranskalaisen DJ-tuottajaduo Faul & Wad Adin musiikkikappale. Sen julkaisi Spinnin' Records digitaalisesti ladattavana singlenä 1. kesäkuuta 2018. Singlen kansikuvan on toteuttanut ranskalainen katutaiteilija "Marko 93 Dark Vapor", jonka he tapasivat eräänä päivänä San Franciscon kaduilla kävellessään. Kappaleelle on toteutettu myös musiikkivideo, joka julkaistiin singlen julkaisupäivänä. Videolla seurataan nuorta tyttöä, joka saa kaikki vastaantulijat tanssimaan kappaleen tahdissa. "Wild Love" ei ole päässyt julkaisunsa jälkeen lainkaan singlelistoille. ==Kappalelista== Digitaalinen lataus # Wild Love - 3:17 ==Lähteet== Luokka:Vuoden 2018 kappaleet Luokka:Elektronisen musiikin kappaleet Luokka:Ranskalaiset musiikkikappaleet
Hanna Palme

Hanna Maria Palme (o.s. von Born; 9. elokuuta 1861 Porvoo – 14. toukokuuta 1959 Ruotsi) oli suomalaissyntyinen ruotsalainen yhteiskunnallinen vaikuttaja, joka kannatti naisten äänioikeutta ja asevelvollisuutta. Palmen vanhemmat olivat vapaaherra J. A. von Born ja Fanny von Haartman. Hän opiskeli Pietarissa ja Pariisissa. Hän omisti Ånga gård -nimisen maatilan Södermanlandissa. Hän oli hallituksen puheenjohtajana Dräktreformföreningenissä, Nya Idunin neuvostossa ja Alliance françaisessa. Hän toimi Föreningen för beredande av livränta åt tjänare -yhdistyksen sihteerinä sen perustamisen jälkeen. Hänen puolisonsa oli vuodesta 1883 myöhemmin valtiopäivämieheksi noussut Sven Palme.Walborg Hedberg ja Louise Arosenius: Svenska kvinnor från skilda verksamhetsområden., S. 78. Albert Bonniers 1914 Palme kannatti Suomen itsenäistymistä voimakkaasti. Hänellä oli neljä lasta, Olof, Gunnar, Nils ja Birgitta, joista Olof ja Nils osallistuivat Suomen sisällissotaan valkoisten puolella ruotsalaisten vapaaehtoisjoukossa ruotsalaisessa prikaatissa. Olof kaatui Tampereen taistelussa huhtikuussa 1918.Milla Ollikainen, Antisemitisti tahtonainen Hanna von Born. Seura 29.5.2016. Viitattu 1.5.2020 Palmea on sanottu itsepäiseksi oman tiensä kulkijaksi, joka nuorempana otti omassa elämässään vapauksia, mutta josta myöhemmällä iällä tuli aatelisasemaansa korostanut konservatiivi. Hän oli antisemitisti, joskaan ei natsi. Hän karsasti myös sosiaalidemokraatteja eikä suostunut kättelemään sosiaalidemokraattisen puolueen johtajaa Hjalmar Brantingia. Vanhoilla päivillään hän paheksui pojanpoikansa Olof Palmen poliittista valintaa, sosiaalidemokratiaa. Palmella oli avioliiton ulkopuolisia suhteita, esimerkiksi Jarl Hagelstamiin, ja hänen kerrotaan olleen rakastunut Albert Edelfeltiin.Anna Kortelainen: Virginieluku: Kreutzer- sonaatti. Viitattu (Google- kirjat) Sörmlands museumissa on suuri kokoelma Palmen pukuja. Hän piti naisten ja tyttöjen pitkähameista muotia epäkäytännöllisenä. Hän oli 1866 perustamassa Svenska Dräktreformföreningeniä, joka julkaisi kaavoja naisten lyhyempihelmaisiin pukuihin ja lastenvaatteisiin, joissa voi leikkiä. Palme oli itse hyvin liikunnallinen ja jo kotona isänsä opetuksessa perehtynyt maataloustöihin, joten käytännölliset vaatteet olivat vastaus hänen omaankin tarpeeseensa.Hanna Palme. Sörmlands museum. Viitattu 1.5.2020 Kun Palmet ostivat Ångan tilan, juuri Hanna Palme teki siitä mallitilan.Hanna Palme. Nya Idun. Viitattu 1.5.2020 Palme järjesti kotonaan kirjallisia salonkeja, joissa kokoontui ajan kulttuurikermaa ja tieteilijöitä. Ensimmäisen maailmansodan aikana Ruotsiin paenneet suomenruotsalaiset tapasivat siellä Ruotsin politiikan ja tieteen eliittiä. Vuonna 1885 hänet valittiin jäseneksi Sällskapet Nya Iduniin, ja hän toimi sen esitelmöitsijänä. Jo varhain hän alkoi puhua naisten asevelvollisuuden puolesta ja kannatti pakollista sairaanhoitajakoulutusta kaikille naisille. Hän kuului Ellen Keyn lähipiiriin ja oli Tolfterna-verkoston niin sanottuja kutsujia. Hanna Palme on tahtonsa mukaan haudattu Pernajaan sukuhautaan. == Lähteet == Luokka:Ruotsalaiset feministit Luokka:Vuonna 1861 syntyneet Luokka:Vuonna 1959 kuolleet
Talliumjodidi

Talliumjodidi (TlI) on tallium- ja jodidi-ionien muodostama epäorgaaninen ioniyhdiste. Yhdistettä voidaan käyttää infrapunasovellutuksissa. ==Ominaisuudet== Talliumjodidilla on kaksi kidemuotoa eli se on polymorfista. Huoneenlämpötilassa yhdisteen rakenteen alkeiskoppi on ortorombinen ja se on väriltään keltaista. Yli 165 °C:n lämpötilassa rakenne muuttuu kuutiolliseksi cesiumkloridin rakennetta muistuttavaksi ja väriltään punaiseksi. Talliumjodidi on käytännöllisesti katsoen veteen ja laimeisiin happoihin liukenematonta ja liukenee hieman emäksiin.Heinrich Micke & Hans Uwe Wolf: Thallium and Thallium Compounds, Ullmann's Encyclopedia of Industrial Chemistry, John Wiley & Sons, New York, 2000. Muiden talliumyhdisteiden tavoin myös talliumjodidi on erittäin myrkyllistä. ==Valmistus ja käyttö== Talliumjodidia valmistetaan saostamalla veteen liukenevasta talliumsuolaliuoksesta, kuten talliumnitraatista, jodidien avulla. :TlNO3 (aq) + I- (aq) → TlI (s) + NO3- (aq) Talliumjodidia käytetään yhdessä talliumbromidin kanssa infrapunalähettimissä. ==Lähteet== Luokka:Jodidit Luokka:Talliumyhdisteet
Dolunay

Dolunay on televisioyhtiö Star TV:n esittämä turkkilainen TV-sarja. Sen päärooleissa ovat Özge Gürel ja Can Yaman. == Näyttelijät == == Aiheesta muualla == * Viralliset kotisivut Luokka:Turkkilaiset draamasarjat Luokka:2010-luvun televisiosarjat
Siyah Beyaz Aşk

Siyah Beyaz Aşk on televisioyhtiö Kanal D:n esittämä turkkilainen TV-sarja. Sen päärooleissa ovat İbrahim Çelikkol ja Birce Akalay. == Näyttelijät == == Aiheesta muualla == * Viralliset kotisivut Luokka:Turkkilaiset draamasarjat Luokka:2010-luvun televisiosarjat
Aşk Yeniden

Aşk Yeniden on televisioyhtiö Foxin esittämä turkkilainen TV-sarja. Sen päärooleissa ovat Özge Özpirinçci ja Buğra Gülsoy. == Näyttelijät == == Aiheesta muualla == * IMDB Luokka:Turkkilaiset draamasarjat Luokka:2010-luvun televisiosarjat
Juha Kauppinen

Juha Kauppinen -nimisiä henkilöitä ovat: * Juha Kauppinen (1944–2020), suomalainen pappi ja tietokirjailija * Juha Kauppinen (s. 1975), suomalainen toimittaja ja kirjailija * Juha Kauppinen (s. 1986), suomalainen moukarinheittäjä.
Yatomi

Yatomi () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin länsiosassa Isenlahden rannikolla Kisojoen suun vasemmalla rannalla. Kaupungin maasto on hyvin alavaa. Lännessä se rajautuu Mien prefektuuriin. Yatomissa on 44 491 asukasta (huhtikuussa 2020) ja sen pinta-ala on 48,28 neliökilometriä. Yatomista tehtiin maaseutukaupunki vuonna 1903. Kaupunkioikeudet se sai vuonna 2006, kun siihen liitettiin Jūshiyaman kyläkunta. Kaupungin alue on Kisojoen suistoa ja täyttömaata, jonka eteläosat kuuluvat Nagoyan satamaan. Seutu kärsi pahoin Isenlahden taifuunissa vuonna 1959. Sittemmin Yatomi on kasvanut nopeasti yhtenä läheisen Nagoyan esikaupungeista. Tärkeitä elinkeinoja ovat kultakalojen ja riisipeippojen kasvatus. Maaseutumaisilla alueilla viljellään riisiä, vihanneksia ja koristekukkia. Yatomin rakennettuun kulttuuriperintöön kuuluu historiallinen Hattori-suvun asuintalo, joka on valittu tärkeäksi kulttuuriomaisuudeksi. Kaupungin eteläosassa toimii Isenlahden taifuunin jälkeen perustettu lintujen rauhoitusalue. Yatomia palvelevat JR Tōkain Kansai-päälinja, Kintetsu-rautateiden Nagoya-linja ja Nagoya-rautateiden Bisai-linja. == Kuvia == Tiedosto:Yatomi City Hall 2020-09 ac (1).jpg|Yatomin kaupungintalo Tiedosto:Yatomi Goldfish Ryukin ac.jpg|Yatomin kultakala Tiedosto:Yatomi City History and Folklore Museum exterior ac.jpg|Yatomin historian ja kansatieteen museo Tiedosto:Yatomi city center area Aerial photograph.1987.jpg|Yatomin keskusta vuoden 1987 ilmakuvassa == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Romance Is a Bonus Book

Romance Is a Bonus Book () on televisioyhtiö tvNin esittämä eteläkorealainen draamasarja. Sen päärooleissa ovat Lee Na-young ja Lee Jong-suk. Suomessa sarja alkoi samanaikaisesti Netflixissä. ==Näyttelijät== == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:tvN:n televisiosarjat
Seoreunijiman yeorilgobimnida

Seoreunijiman yeorilgobimnida (, ) on televisioyhtiö SBS:n esittämä eteläkorealainen draamasarja. Sen päärooleissa ovat Shin Hye-sun, Yang Se-jong ja Ahn Hyo-seop. ==Näyttelijät== == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
Ssam my way

Ssam my way (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Park Seo-joon ja Kim Ji-won. ==Näyttelijät== == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:KBS:n televisiosarjat
Pikkumerikokki

Pikkumerikokki (Callionymus maculatus) on merikokkien (Callionymidae) heimoon kuuluva lauhkeissa merivesissä elävä kalalaji. == Koko ja ulkonäkö == Pikkumerikokki kasvaa yleensä 13–16 senttimetrin mittaiseksi koiraiden ollessa tavanomaisesti suurempia. Lajin ruumiin leveys on korkeutta suurempi ja se kapenee pyrstöä kohden. Silmät sijaitsevät päälaella. Lajilla on kaksi selkäevää, joista ensimmäisessä on neljä piikkiruotoa ja toisessa yhdeksän haarautumatonta nivelruotoa sekä yksi haarautunut nivelruoto. Peräevässä on kahdeksan haarautumatonta nivelruotoa ja yksi haarautunut nivelruoto. Isomerikokista (Callionymus lyra) pikkumerikokki eroaa siinä suhteessa, että sen silmän ja kuonon kärjen välinen etäisyys on vain hieman silmän halkaisijaa suurempi isomerikokilla tämän eron ollessa huomattava. Pikkumerikokin tieteellinen lajinimi maculatus viittaa sen täplikkäisiin kylkiin. == Levinneisyys ja elinympäristö == Pikkumerikokkia tavataan Islannista ja Norjan pohjoisosasta aina Senegaliin saakka sekä Välimerellä. Se elää yleensä alle 450 metrin syvyydessä vedenpinnasta hiekka- ja liejupohjilla. == Ravinto ja elintavat == Pikkumerikokin ravintoa ovat pääosin pohjaeläimet, etenkin madot, äyriäiset ja pienet simpukat. Se kaivautuu usein pehmeään hiekkaan jättäen itsestään näkyviin vain silmät ja selän yläpinnan. Pikkumerikokki tulee sukukypsäksi noin kaksivuotiaana. Lisääntyminen tapahtuu keväällä tai kesällä. Munat kelluvat lähellä vedenpintaa, missä myös niistä kuoriutuvat poikaset elävät 10 millimetrin mittaisiksi asti. == Lähteet == Luokka:Merikokit
Jiri Pippola

Jiri Pippola (s. 28. syyskuuta 1999) on suomalainen pesäpalloilija. Pippola edustaa Superpesiksessä pelaavaa kasvattajaseuraansa Kiteen Palloa. Hän pelasi ensimmäisen ottelunsa Superpesiksessä kaudella 2017. Pippola on ennen kauden 2020 alkua pelannut 18 Superpesiksen runkosarjaottelua. Näissä hän on lyönyt neljä tavallista juoksua ja kerännyt 18 kärkilyöntiä. Lisäksi Pippola on pelannut kolme Superpesiksen pudotuspeliottelua. Näissä hän on tuonut yhden juoksun ja kerännyt neljä kärkilyöntiä. Pesäpallon lisäksi Pippola on pelannut jääkiekon III-divisioonaa Kiteen Jääsusissa ja Polvijärven Urheilijoissa. ==Lähteet== * https://www.superpesis.fi/joukkueet/miehet/kiteen-pallo-90/ * http://www.pesiksenmaailma.fi/index.php/pelaajakortit?pelaajaid=8394&view;=pelaajakortti * http://www.leijonat.fi/index.php/pelaajat?lkq=281410763091498810418999 Luokka:Suomalaiset jääkiekkoilijat Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Plourin

Plourin (bretoniksi Plourin-Gwitalmeze) on kunta Ranskassa Finistèren departementissa Bretagnen alueella. Se sijaitsee Atlantin valtameren rannalla. == Väestö == Plourinin väkiluku oli vuoden 2017 väestönlaskennassa. == Kuvia == Tiedosto:Eoliennes-Plourin.jpg|Viljelysmaata Tiedosto:Vue-generale- Plourin.jpg|Vehnäpeltoa Tiedosto:Ty-ar-barrez-Plourin.jpg|Vanha postitoimisto Tiedosto:Ty Creiz-Plourin.jpg|Vanha sairaala == Lähteet == == Aiheesta muualla == Luokka:Finistèren kunnat